CELEX: 62016TN0208
Language: ro
Date: 2016-04-29 00:00:00
Title: Cauza T-208/16: Acțiune introdusă la 29 aprilie 2016 – Ranocchia/ERCEA

4.7.2016   
            
            
               RO
            
            
               Jurnalul Oficial al Uniunii Europene
            
            
               C 243/38
            
         Acțiune introdusă la 29 aprilie 2016 – Ranocchia/ERCEA
   (Cauza T-208/16)
   (2016/C 243/42)
   Limba de procedură: italiana
   
      Părțile
   
   
      Reclamant: Graziano Ranocchia (Roma, Italia) (reprezentant: C. Intino, avocat)
   
      Pârâtă: Agenția Executivă a Consiliului European pentru Cercetare (ERCEA) (Bruxelles, Belgia)
   
      Concluziile
   
   Reclamantul solicită Tribunalului:
   
               —
            
            
               anularea deciziei adoptate de Comitetul de recurs al ERCEA din 26 februarie 2016, cu referința Ares (2016)1020667-29/02/2016, pronunțată în urma acțiunii formale introduse la 22 decembrie 2016 împotriva scrisorii de evaluare a profesorului José Labastida din 17 decembrie 2015, cu referința nr. Ares (2015)5922529;
            
         
               —
            
            
               anularea scrisorii de evaluare a profesorului José Labastida din 17 decembrie 2015, cu referința nr. Ares (2015)592 și a actelor conexe celor citate, printre care lista de proiecte aprobate de grupul SH5-Cultures and Cultural Production al CEC-Cog-2015, adus la cunoștința publicului de ERCEA prin comunicatul de presă din 12 februarie 2016;
            
         
               —
            
            
               anularea oricărui act prealabil, consecutiv și conex.
            
         
      Motivele și principalele argumente
   
   În susținerea acțiunii, reclamantul invocă existența unui abuz de putere ca urmare a caracterului vădit nerezonabil al deciziei, a denaturării faptelor din care decurge neaprobarea propunerii, precum și încălcarea reglementării ERCEA referitoare la aprecierea propunerilor.
   Potrivit reclamantului, procedurile de selecție sunt viciate atât din punct de vedere obiectiv, cât și subiectiv.
   În ceea ce privește aspectul obiectiv, reclamantul contestă diferența semnificativă dintre evaluările individuale ale comisarilor (extrem de pozitive) și aprecierea finală de ansamblu (respingerea propunerii), precum și aplicarea eronată a criteriilor de apreciere.
   În ceea ce privește cel de al doilea aspect, reclamantul evidențiază ceea ce consideră o reprezentare înșelătoare a actelor și a faptelor care au determinat respingerea propunerii. Se subliniază în special declinarea eronată a criteriului excelenței în vederea evaluării.